As boelies doen wat boelies doen | Netwerk24
Vyf vas ná dubbele moord in aftreeoord
Die Oos-Kaapse polisie het vyf mense aangekeer in verband met die dubbele moorde in ’n aftreeoord in Stella Londtweg, Port Elizabeth.
Vrou huur glo neefs om haar man te vermoor
’n Vrou van Ficksburg het na bewering haar twee neefs as huurmoordenaars aangestel om haar man vir R10 000 te vermoor, blyk dit uit die klagstaat in die hooggeregshof in Bloemfontein.
Motoriste met klippe bestook in Kaapse verkeerschaos
Motoriste is Vrydag in spitsverkeer met klippe bestook terwyl hulle inderhaas probeer het om uit die middestad van Kaapstad te kom. Woedende taxibestuurders het verkeerschaos in die stad veroorsaak toe hulle paaie versper, motorbande gebrand en motoriste met klippe bestook het.
Pollard reg om Japan met skepdoele te troef
Handré Pollard is reg om die sneller met ’n skepdoel te trek sou dit in Sondag se Wêreldbeker (WB)-kwarteindstryd teen Japan in Tokio van hom verwag word.
Die Knights sal ná Clyde Fortuin se duimoperasie ’n nuwe paaltjiewagter moet kies vir die meerdagwedstryd teen die Lions volgende week in Kimberley.
Aussies kan Proteas se Ottis aanstel
Die Proteas se voormalige afrigter Ottis Gibson kan dalk as Australië se nuwe boulafrigter aangestel word.
IMF verlaag verwagting oor SA se groei
Die Internasionale Monetêre Fonds (IMF) het sy verwagting vir die ekonomiese groei vir Suid-Afrika vir vanjaar wéér afwaarts tot minder as 1% aangepas.
Hittegolf kan druk van beurtkrag vererger
Die hittegolf in Gauteng en ander dele van die land sal waarskynlik daartoe lei dat mense meer elektrisiteit verbruik, wat druk op Eskom se verskaffing, en dus die kans op beurtkrag, sal vergroot.
Spar skop groot franchise-houer uit
Die “grootste private en familie-beheerde groep van Spar-winkels” is uitgeskop omdat hulle arbeidswette oortree het - en boonop mededingers van Spar besit het.
‘Danger in Dark’ net nie woedend genoeg
’n Mens skuif altyd met genoegdoening reg vir ’n nuwe musiekspel van David Kramer. Dink maar aan sy grotes, Kat and the Kings en District Six saam met Taliep Petersen – dit is vir seker topvermaak, jy beleef die wonder van nuwe talent, die musiek en
Hulde vir gevierde Harold Bloom (1930-2019)
Harold Bloom (1930 – 2019).
Wen R100 000 in Netwerk24 se luisterdrama-kompetisie
Netwerk24 nooi skrywers uit om ’n luisterdrama vir Netwerk24 te skryf.
Skool vier Tuindag, samel geld in vir spesiale skool
“Sing jy van blomme of sing jy van geld?” Met ’n see van blomkranse en glimlagte het die Laerskool Jan van Riebeeck in Kaapstad Vrydag sommer albei gedoen.
As boelies doen wat boelies doen
Deur Barend Vos 26 Februarie 2019 00:00
Dit was presies een somer lank ons katedraal: die stukkie veld met die Karoobossies regoor ons huis. Ons het ’n kolfblad oopgeskoffel en me-kaar agtermiddae daar gekry.
Dit was nou ek en die drie Massyn-broers wat agter ons gewoon het, Fran-sie, wat saam met sy ma in die Massyns se buitekamer gebly het, en Niekie van die dubbelverdiepinghuis op die hoek.
Niekie was ’n sleutelfiguur, want hy het die kolf gehad waarmee ons gespeel het, boonop ’n duur Barry Richards.
Die Massyns kon lekker vuil speel. Hulle sou sommer ’n onderarm “creeper” boul sonder om die kolwer te waarsku.
En twee van hulle kon maklik op die Bybel sweer dat jy been voor paaltjie betrap is.
Dit was die reël: In die afwesigheid van ’n skeidsregter was twee se ere-woord genoeg om ’n kolwer se doppie te klink.
Fransie was ’n maklike teiken, want hy het nooit gestry nie. Hy sou dit in elk geval nie waag nie; hy was maar tingerig.
Nou, jare later, kan ek nie onthou presies wanneer die moeilikheid begin het nie.
Was dit toe twee van die Massyntjies weer op die Bybel gesweer het? Was dit ék wat hom skoongeboul het?
Ek onthou wel hoe ek gevoel het daardie eerste keer toe Niekie nie wou uit wees nie. Toe hy sy Barry Richards-kolf gevat en koers gekry het huis toe, na sy groot kamer op die boonste ver-dieping.
Dit was die einde van ons krieket vir daardie dag. Daar was nie ’n ander kolf nie.
Ek onthou die magteloosheid. Ek ont-hou hoe verstom ek was toe die drie Massyns, die grootmonde, nie ’n woord gesê het nie. Ek onthou dat ek gemaak het of ek nie vir Fransie sien wat vol verwagting na my kyk nie.
Dit was die begin van die einde. Ons het, dink ek, ’n keer of wat weer pro-beer om ons krieketstryde te laat her-leef.
Maar toe Niekie nog ’n slag nie wou uit wees nie en die Massyns weer eens woordeloos wegdrentel, was alles verby.
Die drie broers het vir hulle homers en tumblers gekoop en Fransie het sy agtermiddae deurgebring deur na die Massyns se duiwehok te staar. Nie lank daarna nie het ons getrek en ek het op ’n ander dorp begin skoolgaan en nie juis weer aan die kortstondige krieket-spelery gedink nie.
Tot so 40 jaar later, nou die dag, toe daar ’n man in ’n kerkraadsverga-dering opstaan en sê as dinge nie gebeur soos hy wil hê dit moet gebeur nie, vat hy sy goed en hy loop.
In verskeie private gesprekke is daar al gesê hulle is moeg vir sy maniertjies.
Hiérdie klomp kerkraadslede is nie vatbaar vir sy simpel dreigemente nie, het ek nog gedink.
Maar toe hy daardie aand so bulde-rend dreig, sê niemand ’n woord nie.
Die koppe sak, selfone word suutjies uitgehaal.
Daar is dié wat hul agenda met ’n pen begin bekrap soos kinders.
Uit die hoek van my oog sien ek hoe een van die vroue met groot oë na my kyk.
Toe dink ek aan Niekie en sy Barry Richards – en ek praat mooi met die sterk man.
Tydens die teedrinkery gaan sit ek langs hom en verseker hom van die absolute, onbetwyfelbare onmisbaar-heid van alles wat hy vir die gemeente doen en beteken. Terwyl ek die heeltyd die ongemaklike gevoel het dat hy op ’n dag weer so sal maak. Dat dit maar is hoe dinge by die Niekies werk.
En ek dink weer aan Fransie, die een wat nie kon teëpraat nie. Die kleintjie wat ek so in die steek gelaat het as die boelies doen wat boelies doen.
Meer oor: Sielsgoed | Boelies
Ter wille van ’n rustige, stil lewe
Staan kaalvoet nader
Praat meer oor Christelike geloof, asseblief
Beurtkrag: Fase 1 geld die hele Saterdag
Capitec, Transnet-oues Maandag in hof oor aandele
KYK: Brexit op mespunt voor ‘Super Saterdag’-stemmery
Hof weier Jiba se aansoek
Armand Hofmeyr se ras-tirade: ‘Só f** ons SA op’
KYK: Naels kom uit in boetiek – ‘Gaan skree vir jou f****n ma’